EkBass/fiwiki-20250220-pages-articles huggingface dataset:
Jyväskylän jäähalli

Jyväskylän jäähalli (sponsorinimeltään LähiTapiola Areena ja aiemmin Synergia- areena) on vuonna 1982 valmistunut jäähalli. Se sijaitsee Jyväskylässä, Hippoksen urheilualueella. Jääkiekon SM-liigaseura JYP pelaa hallissa kotiottelunsa. Lisäksi se toimii kotihallina myös Jyväskylän Taitoluisteluseuralle. Hallissa on aitioita. Rakennuksessa on kaksi ravintolaa, joista toinen jäähallin yhteydessä. == Historia == Hallin alkuperäinen kapasiteetti oli 4 812, mutta vuonna 2003 alkaneiden korjaustöiden yhteydessä hallin kapasiteetti laski 4 500:aan. Kaudeksi 2007–2008 halli remontoitiin perusteellisesti. Jyväskylän Energian kanssa tehdyn yhteistyösopimuksen seurauksena hallin markkinointinimeksi muutettiin Synergia-areena. Remontissa hallin yleisökapasiteetti laski 4 180:een. Vuonna 2009 jäähalliin lisättiin katsomopaikkoja ja vaihdettiin uudet penkit, minkä jälkeen katsojakapasiteetti oli 4 618\. Kaksi vuotta myöhemmin Rautpohjan päädyn seisomakatsomon kaksi keskimmäistä lohkoa muutettiin istumapaikoiksi. Uudistuksen myötä hallin yleisökapasiteetti laski 4 500:aan. Vuonna 2017 Synergia-areenan markkinointinimi muuttui LähiTapiola Areenaksi. Jäähallin yleisökapasiteetiksi ilmoitettiin 4 437 vuonna 2017. Jäähallin on vuodesta 2021 omistanut Jyväskylän kaupungin omistama Jyväskylän jäähalli Oy. == Hippos2020 == Vuonna 2016 käynnistettiin Hippos2020-hanke, jonka tavoitteena oli rakennuttaa Hippoksen liikunta-alueelle vuosina 2018–2023 lähes 200 000 neliötä uutta tilaa sisältäen uuden monitoimiareenan. Hankkeessa olisi purettu nykyiset rakennukset. Hankkeen rakennuttajaksi valittiin Lehto Group ja rahoittajaksi Fennia Varainhoito. Fennia Varainhoito kuitenkin vetäytyi hankkeesta vuonna 2019. Syksyllä 2020 kiinteistösijoitusyhtiö Sepos Oy ja sen kumppani Taaleri Oy lähtivät rahoittamaan pienennettyä hanketta, jossa uutta monitoimiareenaa ei rakennettaisi vaan laajennettaisiinn nykyistä areenaa. Uudessa suunnitelmassa nykyisen areenan päätyjä korotetaan. Uusitun areenan yleisökapasiteetiksi tulisi 5 500 – 6 000. == Muuta == Jäähallin tiloissa on järjestetty myös konsertteja. Esimerkiksi Deep Purple ja Helmut Lotti ovat esiintyneet siellä. Hallin vieressä sijaitsee Jyväskylän harjoitushalli, jossa on kaksi kaukaloa. == Kuvia == Tiedosto:Synergia Arena.jpg|Jäähallin sisätilat uudistuivat perusteellisen remontoinnin seurauksena (kuva vuodelta 2009). Tiedosto:Jyväskylän jäähalli.JPG|Hallin keskeneräinen julkisivu remonttiurakan aikana vuonna 2008 == Lähteet == == Aiheesta muualla == Luokka:Suomen jäähallit Luokka:JYP Luokka:Jyväskylän urheiluhallit Luokka:Seulonnan keskeiset artikkelit Luokka:Mäki-Matti
AG 12

AG 12 () oli Venäjän keisarikunnan laivaston AG-luokan sukellusvene. Alus oli osa 1915 yhdysvaltalaisten Holland sukellusveneiden piirustusten pohjalta tehtyä Itämeren telakalta tehtyä tilausta. Aluksen osat valmistettiin Yhdysvalloissa ja ne koottiin Putilovin telakalla Pietarissa. == Palvelus == Vene laskettiin vesille 1916, jolloin se liitettiin 4. sukellusvenelaivueeseen. Se otti osaa taisteluihin Itämerellä vaihtelevalla menestyksellä, kunnes se joulukuussa 1917 asettui sisaralusten kanssa talvehtimaan Hankoon. Ne pidettiin normaalista poiketen koko ajan lähtövalmiudessa eli esimerkiksi akkuja ei viety talvisäilöön maihin. AG 12 upotettiin Hankoon 3. huhtikuuta 1918 AG 11:n, AG 15:n ja AG 16:n kanssa juuri ennen saksalaisen Itämeren divisioonan maihinnousua.Conway's 1906-1921 s. 317 Suomalaiset nostivat aluksen yhdessä AG-16:n kanssa, suunnitelmana oli, että ne korjattaisiin ja liitettäisiin Suomen merivoimiin. AG 12 kuljetettiin Turkuun, jossa selvisi painerungon repeytymisen olevan niin paha ja koneiston kunto heikko, ettei sen korjaaminen ollut kannattavaa. Aluksesta ei ollut edes varaosiksi, vaan se romutettiin. == Lähteet == * === Viitteet === == Aiheesta muualla == * Kijanen, Kalervo: Sukellushälytys - Suomalaiset sukellusveneet sodan ja rauhan toimissa; Laivastolehti 1977. ISBN 951-95457-0-0 (nid.) * Ekman, Per-Olof: Sukellusvenesotaa Itämerellä - sukellusveneiden kehitys ja käyttö maailmansodissa ; suom. Jorma Haapkylä . Hki, Merikustannus, 1986. ISBN 951-99791-1-5 (nid.) Luokka:Suomen merivoimien sukellusveneet Luokka:AG-luokan sukellusveneet
Tomb Raider (vuoden 2001 elokuva)

Lara Croft: Tomb Raider on vuonna 2001 ensi-iltansa saanut Simon Westin ohjaama yhdysvaltalainen toimintaelokuva. Elokuva perustuu Tomb Raider -pelisarjaan. Pääosassa Lara Croftina on Angelina Jolie. Muissa merkittävissä rooleissa ovat Jon Voight, Daniel Craig, Noah Taylor ja Leslie Phillips. Elokuva oli kaikkien aikojen eniten tuottanut videopeliin perustuva elokuva (tuotettuaan 273 703 340 dollaria pelkästään elokuvateatterituloilla) vuoteen 2010 asti, jolloin Prince of Persia: The Sands of Time ohitti sen. Elokuvan jatko-osa Lara Croft Tomb Raider: Elämän lähde sai ensi-iltansa vuonna 2003. == Rooleissa == == Lähteet == == Aiheesta muualla == *Kokoelma elokuvan arvosteluita Metacriticissä * * Luokka:Vuoden 2001 yhdysvaltalaiset elokuvat Luokka:Yhdysvaltalaiset toimintaelokuvat Luokka:Tomb Raider -elokuvat Luokka:Simon Westin ohjaamat elokuvat Luokka:Paramount Picturesin elokuvat
Laitakaupungin laulu

Laitakaupungin laulu on Edvin Laineen ohjaama suomalainen draamaelokuva, joka valmistui vuonna 1948. Elokuvan käsikirjoituksen laati Olavi Vesistö eli Olavi Veistäjä. Käsikirjoituksen muokkaustyöhön osallistui tiettävästi myös Laineen serkku kirjailija Toivo Kauppinen eli nimimerkki Topias.Muut tiedot, Elonet.fi, viitattu 23.4.2013 Elokuvan aiheena on surullinen perhetarina ja sen ehtäväksi on arvioitu köyhälistökortteleissa tehtävän huoltotyön merkityksen korostaminen.Päivän elokuvia. Tv-maailma 40/2011 s. 13. Pääosissa ovat Ansa Ikonen ja Tauno Palo. Paatoksellisessa melodraamassa näyttelee myös Ella Eronen kapakanpitäjää yhdessä harvoista elokuvarooleistaan.Pajukallio, Arto: Elokuvat. Helsingin Sanomat 10.10.2011, s. D 5. ==Juoni== Elokuva sijoittuu 1940-luvun suomalaiseen alamaailmaan, jonka kujilla rikollisuus on huipussaan. Huoltotarkkaaja Helmi Heino (Ansa Ikonen) saapuu tällaiselle kadulle ja tutustuu kujien asukkaisiin. Myöhemmin hän kohtaa rikollisjoukkoa johtavan Jukka Kyrön (Tauno Palo), joka ihastuu häneen. Helmi kuitenkin torjuu Kyrön yritykset lähemmästä tuttavuudesta. Tilanteeseen sotkeutuvat myös Jukan mykkä vaimo Aliina (Mirjam Novero), mustasukkainen rakastajatar Juudit (Ella Eronen) ja Jukan poika Reino (Veli-Matti Kaitala). Jukka yrittää muuttaa tapansa Helmin avulla, mutta se osoittautuu odotettua vaikeammaksi. ==Näyttelijät== ==Palkinnot== *Jussi-palkinnot **Paras miessivuosa: Aku Korhonen **Paras naissivuosa: Elna Hellman == Arvostelut == Jotkut kriitikot pitivät elokuvaa kunnianhimoisena ja tunnelmaltaan vahvana, mutta moittivat sitä samalla teennäiseksi ja kulissimaiseksiSisältöseloste ja aikalaisarviot. Elonet.fi. Viitattu 23.4.2013.. Felix Forsmanin kuvaus on saanut kiitosta. ==Lähteet== ==Aiheesta muualla== *Laitakaupungin valot Ylen sivuilla (Arkistoitu versio, Archive.org) * Luokka:Suomalaiset mustavalkoelokuvat Luokka:Vuoden 1948 suomalaiset elokuvat Luokka:Melodraamat Luokka:Edvin Laineen ohjaamat elokuvat Luokka:Jussi-palkitut elokuvat
Lars Näsman

Lars ”Lasse” Näsman (14. heinäkuuta 1943 Vaasa – 10. lokakuuta 1995 Kypros) oli suomalainen jalka- ja jääpalloilija, molemmissa lajeissa pelipaikaltaan maalivahti. ==Jalkapalloura== Suomenruotsalaiselle Näsmanille oli luonteva valinta aloittaa jalkapallon pelaaminen synnyinkaupunkinsa ruotsinkielisessä seurassa, VIFK:ssa. Hän edusti seuraa vuosina 1960–1964. Vuodet 1965–1968 Näsman edusti lahtelaista Upon Palloa (myöhemmin FC Kuusysi). Lahdesta hän siirtyi vuonna 1969 ammattilaiseksi Alankomaihin, SC Cambuur-Leeuwardenin joukkueeseen. Hän oli Hull Cityssä pelanneen Mauno Rintasen jälkeen toinen suomalainen ammattilaismaalivahti ulkomailla. Suomeen Näsman palasi vuonna 1971, seura oli helsinkiläinen HIFK, jossa hän sai heti ensimmäisellä kaudellaan SM-hopeaa. Tuo mitali jäi hänen ainoaksi jalkapallon SM- mitalikseen. HIFK:n jälkeen hän edusti vielä tammisaarelaista EIF:ää. Näsman pelasi 34 ottelua Suomen A-maajoukkueessa vuosina 1965–1971 ja lisäksi kolme olympiajoukkueen maaottelua, kolme nuorten maaottelua, yhden B-maaottelun ja yhden poikien maaottelun. Hän sai Vuoden jalkapalloilija -palkinnon vuonna 1965 ja vuonna 1967 Urheilutoimittajain liiton vastaavan tunnustuksen. Vuonna 1964 Näsman palkittiin Suomen nuorten maajoukkueen parhaana pelaajana. == Jääpalloura == Jääpallossa Näsman saavutti SM-hopeaa vuonna 1964 VIFK:n joukkueessa. Hän pelasi VIFK:ssa kauteen 1966 asti ja sen jälkeen Lahden Reippaassa. Hän pelasi maajoukkueessa 20 ottelua, ja voitti MM-tasolla hopeaa 1967 ja pronssia 1969. Suomen vuoden jääpalloilijaksi hänet valittiin kahdesti, vuosina 1966 ja 1967. == Muuta == Tammisaaressa on vuodesta 1998 lähtien järjestetty Näsmanin muistoksi Lasse Näsman Cup, joka poikkeuksellisesti koostuu rangaistuspotkukilpailuista. Lars Näsman on jalkapalloilija Tanya Näsmanin isoisä. ==Lähteet== * ===Viitteet=== == Aiheesta muualla == * Lasse Näsman Cupin kotisivut * Lars Näsmanin tilastot National Football Teams -sivustolla Luokka:Suomalaiset jalkapallomaalivahdit Luokka:Suomalaiset jääpalloilijat Luokka:Vuonna 1943 syntyneet Luokka:Vuonna 1995 kuolleet
Kontu (täsmennyssivu)

Kontu voi tarkoittaa ainakin seuraavia asioita: * Kontu, kuvitteellinen hobittien asuttama maa J. R. R. Tolkienin kirjoissa * Kontu, kylä Kivennavalla luovutetussa Karjalassa * Kontu, kylä Lappeenrannassa entisen Nuijamaan ja aiemmin Jääsken alueella * FC Kontu (myös KontU), Kakkosessa pelaava helsinkiläinen jalkapalloseura. * Kontu, suomalaisten Tolkien-harrastajien internetsivusto ;Sukunimenä: * Arvi Kontu (1883-1945), suomalainen agronomi, kansanedustaja ja maanviljelysneuvos * Eeva Kontu (s. 1981), suomalainen muusikko ja kapellimestari * Elina Kontu (s. 1958), suomalainen kasvatustieteilijä ja professori * Sinikka Kontu (o.s. Tyynelä, s. 1954), suomalainen yleisurheilija.
XrossMediaBar

XrossMediaBar (lausutaan Cross Media Bar) tai lyhyemmin XMB on Sony Computer Entertainmentin PlayStation Portablessa, PlayStation 3:ssa, Blu-ray- soittimissa ja televisioissa käytettävä käyttöliittymä. Käyttöliittymä esiintyi ensimmäistä kertaa PSX:ssä (PlayStation 2:n ja DVR-laitteen yhdistelmä). Se koostuu vaakasuuntaisesta rivistä kuvakkeita, joita liikutellaan ruudulla perinteisen kursorin asemasta. Suuntanäppäimillä valitsemalla valitaan aihealuetta (esimerkiksi asetukset, verkkotoiminnot) vastaava kuvake, paljastuu edelleen pystysuuntainen alavalikko, jossa on kuvakkeita seliteteksteineen joita rullataan pystysuunnassa käyttäen ohjaimen suuntanäppäimiä. == Lähteet == == Aiheesta muualla == * Sonyn japaninkielisillä PlayStation 3 -sivuilla pääsee tutustumaan käyttöliittymään * Gametrailers.comin video PS3:n XMB:stä Luokka:Käyttöliittymät
Moottoritorpedovene Sisu

Moottoritorpedovene Sisu oli Suomen merivoimien Sisu-luokan moottoritorpedovene, joka hankittiin Italiasta vuonna 1920. == Valmistus == Alus rakennettiin Italian Livornossa 1917 nimellä MAS 220. Suomi osti aluksen 1920, jolloin se nimettiin MTV 1:ksi. == Palvelus == Jatkosodassa Sisu päällikkönään luutnantti Armas Alkio upotti 1. lokakuuta 1941 Neuvostoliiton laivaston miinanraivaajan Suursaaren ankkuripaikalla. Alus jäi keväällä 1942 talviteloilleen, koska sen koneet todettiin loppuun kuluneiksi. Koneiden uusinta ei onnistunut, koska aluksen rakenteet todettiin läpilahonneiksi. Alus romutettiin toisen maailmansodan jälkeen. Vene esiintyi elokuvassa Meidän poikamme merellä. ==Lähteet== * * Sisu Luokka:Cantiere navale fratelli Orlando
Moottoritorpedovene Hurja

Moottoritorpedovene Hurja oli Suomen merivoimien Sisu-luokan moottoritorpedovene, joka hankittiin 1920 Italiasta. == Valmistus == Alus rakennettiin Italian Livornossa 1917 nimellä MAS 221. Suomi osti aluksen 1920, jolloin se nimettiin MTV 2:ksi. == Palvelus == Hurja ei ehtinyt ottaa osaa varsinaisiin sotatoimiin. Talvisodan alkaessa se oli jo telakoitu ja ennen jatkosodan alkua se poistettiin laivaston vahvuudesta kesäkuussa 1941, koska koneet olivat loppuun ajettuja. Aluksen rungon huonokuntoisuus esti koneiston täydellisen uusinnan. Alus romutettiin sotien jälkeen. Vaikka alus ei ehtinyt sotaan, se teki kuitenkin tärkeän työn Suomen merivoimien palveluksessa kahdenkymmenen purjehduskautensa aikana kouluttaen huomattavan määrän upseereita ja varusmiehiä torpedoaseen käyttäjiksi. == Lähteet == * * Hurja Luokka:Cantiere navale fratelli Orlando
Moottoritorpedovene Isku

Moottoritorpedovene Isku (MTV 3) oli Suomen merivoimien moottoritorpedovene. == Valmistus == Alus rakennettiin koeveneeksi Porvoon veneveistämöllä Porvoossa ja otettiin palvelukseen 1926. Koneet alukseen ostettiin Britanniasta, koska Suomessa ei vielä ollut saatavilla riittävän tehokkaita bensiinimoottoreita. Aluksella oli Thornycroft-luokan veneiden muodot, mutta torpedot oli asetettu sivulaukaisimiin kuten italialaisissa veneissä.Auvinen 1983 s. 40 == Palvelus == Talvisotaan alus ei osallistunut, koska se oli jo talvitelakoitu ylimääräisten harjoitusten alkaessa. Isku osallistui jatkosodan ensimmäisiin operaatioihin ilman menestystä, koska sen pääkoneet oli käytännössä ajettu loppuun. Vain suomalaisvalmisteinen Olympia-risteilykone toimi kohtalaisen hyvin. Pakkolaskun Suomen aluevesille tehneen venäläisen lentoveneen, Berijev MBR-2, miehistön pidätys (kapteeniluutnantti Holger Carring) 24. kesäkuuta 1941 Pellingissä oli Iskun ainoa varsinainen sotatoimi. Tämän operaation jälkeen veneen pääkoneet asetettiin käyttökieltoon, koska niiden käynnistäminen olisi ollut liian vaarallista. Hyökkäys risteilykoneella ei ollut mahdollista, koska se kehitti alle 10 solmun nopeuden. Vene makasikin koko purjehduskauden 1941 laiturissaan ja telakoitiin syksyllä muiden alusten mukana. Keväällä 1942 telakoitujen veneiden kevätkunnostusta tehtäessä huomattiin, että Iskun runko oli niin huonokuntoinen, ettei kunnostaminen onnistuisi, joten vene poistettiin käytöstä 16 vuoden palveluksen jälkeen. Yhtään torpedoa se ei sotatoimissa laukaissut, mutta palvelusvuosiensa aikana alus koulutti huomattavan määrän upseereita ja merisotilaita torpedoaseen käyttäjiksi. Alusta säilytettiin joitakin vuosia Suomenlinnassa, mutta sodan jälkeen se romutettiin kaikessa hiljaisuudessa. ==Lähteet== * * * === Viitteet === Isku
Suomen ja Neuvostoliiton hyökkäämättömyyssopimus

Suomen ja Neuvostoliiton välinen hyökkäämättömyyssopimus vuodelta 1932 oli Suomen ja Neuvostoliiton sopimus, joka solmittiin Helsingissä 21. tammikuuta 1932 ja ratifioitiin Suomen puolella saman vuoden heinäkuussa. Voimaan se astui 9. elokuuta 1932. Sopimus oli solmittu määräajaksi kolmeksi vuodeksi. Sitä jatkettiin 7. huhtikuuta 1934 pöytäkirjalla, jolla sopimuksen voimassaoloa jatkettiin 31. joulukuuta 1945 asti. Pöytäkirjan allekirjoitti Neuvostoliiton puolesta ulkoasiain kansankomissaari Maksim Litvinov. Ensimmäisen kerran Neuvostoliiton puolesta Suomi oli neuvotellut hyökkäämättömyyssopimuksesta jo 1926. Suomen puolelta neuvotteluja johti Antti Hackzell, mutta koska hän esitti, että sopimusta valvottaisiin välitystuomioistuimen avulla, ei Neuvostoliiton kanssa päästy sopimukseen sisällöstä. https://arkisto.kokoomus.net/materiaalipankki/kokoomusbiografia/elamakerta- artikkelit/hackzell-antti/ ==Sopimuksen synty== Sopimuksen syntyyn vaikuttivat Neuvostoliiton kiinnostus tehdä hyökkäämättömyyssopimukset naapurimaidensa kanssa (Puola, Viro ja Latvia neuvottelivat myös tuolloin sopimuksista) sekä 1931 alkanut Mantšurian sota, Kiinassa, joka lisäsi konfliktin mahdollisuutta Itä-Aasiassa ja sai Neuvostoliiton pyrkimään selustansa turvaamiseen mahdollisesti syttyvän sodan vuoksi. Suomi aloitti neuvottelut Neuvostoliiton kanssa viimeisenä edellä mainituista valtioista eli vuoden 1932 tammikuun alussa, mutta sai sopimuksensa ensimmäisenä valmiiksi. Tämä aiheutti hieman paheksuntaa Virossa, mutta Suomen ei ollut tarkoitus ratifioida sopimusta ennen muita valtioita. ==Sopimus== Sopimuksessa osapuolet takasivat rajojensa loukkaamattomuuden, puolueettomana pysymisen, jos toinen osapuoli joutuisi sotaan ja lupasivat pysyä erossa sopimuksista ja liittoumista, jotka olisivat ”avoimesti vihamielisiä” toista osapuolta kohtaan. Riidat luvattiin ratkaista rauhanomaisesti ja puolueettomasti. ==Sopimuksen jatkaminen ja päättyminen== Sopimus uudistettiin Moskovassa 7. huhtikuuta 1934, jolloin sitä pidennettiin 31. joulukuuta 1945 asti. Neuvostoliitto irtisanoi hyökkäämättömyyssopimuksen vedoten Mainilan laukauksiin ennen hyökkäystään Suomeen 30. marraskuuta 1939. Hyökkäys rikkoi myös Tarton rauhansopimusta ja Kansainliiton peruskirjaa. ==Lähteet== *ProKarelia: 1932 *ProKarelia: 1934 jatko ===Viitteet=== Luokka:Suomen sotahistoria Luokka:Neuvostoliiton historia Luokka:Suomen politiikka 1930-luvulla Luokka:Suomen turvallisuuspolitiikka Luokka:Suomen ja Neuvostoliiton väliset suhteet Luokka:Hyökkäämättömyyssopimukset Luokka:1930-luku
Anthony Edwards (näyttelijä)

Anthony Charles Edwards (s. 19. heinäkuuta 1962) on yhdysvaltalainen näyttelijä. Edwards syntyi Kalifornian Santa Barbarassa viisilapsisen perheen kuopukseksi. Hänen perheensä tuki hänen näyttelijähaaveitaan pienestä pitäen. Alettuaan saada televisiorooleja hän jättäytyi pois yliopistosta ja keskittyi näyttelemiseen. Edwardsin ensimmäinen iso rooli oli Goosen hahmo Tom Cruisen tähdittämässä elokuvassa Top Gun – lentäjistä parhaat vuonna 1986. Hän näytteli myös ”kuplamies” Mike Monroeta Villi Pohjola -sarjassa. Parhaiten hänet tunnetaan kuitenkin suositusta televisiosarjasta Teho-osasto, jossa hän esitti tohtori Mark Greenea. Mark Greene oli yksi sarjan pitkäaikaisimmista päähenkilöistä, ja Edwards näytteli häntä sarjassa vuosina 1994–2002 aina siihen asti, kunnes hänen hahmonsa kuoli aivosyöpään. Edwards sai Parhaan miespääosann draamasarjassa Golden Globe -palkinnon Teho-osastosta vuonna 1998. Edwards on ollut naimisissa vaimonsa Jeanine Lobellin kanssa vuodesta 1994 lähtien, ja parilla on neljä lasta. == Osittainen filmografia == * Kuumat kinkut (Fast Times at Ridgemont High, 1982) * Nörttien kosto (Revenge of the Nerds, 1984) * Top Gun – lentäjistä parhaat (Top Gun, 1986) * Kuin kaksi haukkaa (Hawks, 1988) * Uinu, uinu lemmikkini 2 (Pet Sematary 2, 1992) * Villi Pohjola (Northern Exposure, 1993) * Teho-osasto (ER, 1994–2002) * Myrskylinnut (Thunderbirds, 2004) * Unohdetut (The Forgotten, 2004) * Zodiac (2007) == Lähteet == Luokka:Yhdysvaltalaiset näyttelijät Luokka:Golden Globe -palkinnon saajat Luokka:SAG-palkinnon saajat Luokka:Vuonna 1962 syntyneet Luokka:Elävät henkilöt
Sinraptor

Sinraptor (nimen merkitys: ”Kiinan ryöstäjä”) on sukupuuttoon kuollut teropodeihin kuuluva dinosaurussuku. Se eli myöhäisjurakauden Oxford- vaiheella. Tyyppilajin Sinoraptor dongi lisäksi sukuun kuuluu mahdollisesti laji S. hepingensis, joka toisinaan luokitellaan Yangchuanosaurus-sukuun. S. dongi oli arviolta noin 7–8 metriä pitkä ja painoi 1–1,7 tonnia. S. hepingensis oli kookkaampi, noin 8–8,5-metrinen ja painoi 2,3 tonnia. Sinraptor oli lihansyöjä. Sen fossiileja on löydetty Kiinasta. == Lähteet == Luokka:Metriacanthosauridae
La Trinité (kirkko)

Église de la Sainte-Trinité tai lyhyesti La Trinité on Pariisin kirkko. Kirkon suunnitteli Théodore Ballu ja se rakennettiin Toisen Keisarikunnan aikana vuosien 1861–1867 välillä osana Pariisin kaupunkikuvan saneerausta. Kirkon molemmat urut (sekä kuoriurut että pääurut) olivat alkujaan Cavaillé-Collin rakentamat. Ensimmäinen pääurkuri oli Alexis Chauvet, joka kuoli jo 1870, ja sen jälkeen virkaan nimitettiin urkuvirtuoosi ja säveltäjä Alexandre Guilmant, joka kuitenkin jätti tehtävän vuosisadan vaihteessa ajauduttuaan urkujen hoitoa koskeviin erimielisyyksiin papiston kanssa. Sen jälkeen virkaa hoiti Charles Quef vuoteen 1931 saakka. Tunnetuin urkuri Olivier Messiaen oli virassa 1931-1992 ja häntä seurasi libanonilaissyntyinen säveltäjä Naji Hakim vuosina 1993-2008. Nykyinen pääurkuri Loïc Mallié nimitettiin 2011. ==Aiheesta muualla== * L’Église kotisivut Luokka:Pariisin kirkot Luokka:Katedraalit Luokka:Kivikirkot
Manu (nimi)

Manu on etunimi. Manun suomenkielinen nimipäivä on 26. maaliskuuta, jolloin on myös Immon, Mannen ja Immanuelin nimipäivä. Suomessa nimi Manu on vuoden 2019 loppuun mennessä annettu 2 254 miehelle ja muutamalle naiselle. Monissa maissa Manu esiintyy Manuel- tai Emanuel-nimen lyhentymänä, mutta Suomessa se on käsitetty myös Mauno-nimen muunnelmaksi. Suomessa Manu on erityisesti miesten nimi, mutta kansainvälisesti se on myös yleinen naisen nimi. Sanskritin kielessä Manu tarkoittaa viisasta ja ajattelevaa. Hindujen jumalaistarustossa Manu on ensimmäinen ihminen Maan päällä, ja josta muut ihmiset ovat syntyneet. Lainaus suomennetusta Bhagavad Gitasta: == Tunnettuja Manuja == * Manu Bennett, australialais-uusiseelantilainen näyttelijä * Manu Chao, ranskalainen muusikko * Manu Needhi Cholan, Chola-dynastian hallitsija * Manu Dibango, kamerunilainen muusikko * Manu Forsblom, suomalainen taiteilija * Manu Ginóbili, argentiinalainen koripalloilija * Manu Haukkala, pesäpalloilija * Manu Honkanen, suomalainen jääkiekkoilija * Manu Kontula, suomalainen kansanedustaja * Manu Kuisma, suomalainen futsalpelaaja * Manu Kärki, suomalainen tietokirjailija ja kotiseuduntutkija * Manu Larcenet, ranskalainen sarjakuvapiirtäjä * Manu Laudic, oik. Emmanuel Laudic, ranskalainen laulaja ja kitaristi, Eva & Manu -duon jäsen * Manu del Moral, espanjalainen jalkapalloilija * Manu Muukkonen, suomalainen insinööri, yritysjohtaja ja energianeuvos * Manu Paajanen, suomalainen toimittaja ja kirjailija * Manu Renko, kasvatustieteen tohtori ja koululaitoksen kehittäjä * Manu Rytisalmi, liikkeenharjoittaja, toimittaja ja kirjailija * Manu Sánchez, Manuel Sánchez de la Peña, espanjalainen jalkapalloilija * Manu Sareen, tanskalainen poliitikko, ministeri ja kirjailija * Manu Teittinen, suomalainen jazzmuusikko ja kirjailija * Manu Torres, espanjalainen jalkapalloilija * Manu Trigueros, espanjalainen jalkapalloilija * Manu Tuominen, suomalainen kenraali * Manu Tupou, fidžiläis-yhdysvaltalainen näyttelijä * Manu Vesalo, suomalainen jalkapallovaikuttaja ===Lempinimenä=== * Mauno ”Manu” Koivisto, suomalainen poliitikko == Kuvitteellisia Manuja == * Manu, toinen Miina ja Manu -lastenkirjojen päähahmoista * Manu, toinen päähahmoista Manu ja Matti -kirjoissa, sarjakuvissa ja tietokonepeleissä * Mainio Manu, lastenohjelman Mainio Manu päähenkilö == Lähteet == Luokka:Etunimet
Michael H. Hart

Michael H. Hart (s. 28. huhtikuuta 1932 New York City) on yhdysvaltalainen tähtitieteilijä ja fyysikko. Hän on saavuttanut maailmanlaajuista kuuluisuutta kirjallaan Ihmiskunnan 100 suurinta, jossa hän asettaa ihmiskunnan historian mielestään sata suurinta henkilöä merkittävyysjärjestykseen. Hart on työskennellyt NASAssa ja hoitanut tähtitieteen professuuria Anne Arundel Community Collegessa Marylandin Arnoldissa ja fysiikan professuuria Trinity University in San Antoniossa Texasissa. Lisäksi hänellä on oikeustieteellinen tutkinto. Poliittisesti hän pitää itseään "valkoisena aktivistina". Hart on osallistunut usein New Century Foundation -järjestön kokouksiin. Vuonna 1996 hän piti sen kokouksessa esitelmän, jossa hän ehdotti Yhdysvaltojen jakamista neljään etniseen osaan: valkoisten, mustien ja latinalaistaustaisten alueisiin sekä yhteen rodullisesti sekoittuneeseen osaan. Vuoden 1994 kokouksessa juutalainen Hart joutui riitaan Ku Klux Klan -taustaisen poliitikon David Duken kanssa tämän tehtyä antisemitistisiä huomautuksia. ==Kirjoja== * Ihmiskunnan 100 suurinta: historian vaikutusvaltaisimmat henkilöt tärkeysjärjestyksessä (Helsinki: Tammi, 1994) ISBN 951-31-0212-2 (sid.) * Extra-Terrestrials, Where Are They? (Ben Zuckermanin kanssa), 1982 * A View from the Year 3000 Luokka:Yhdysvaltalaiset tähtitieteilijät Luokka:Yhdysvaltalaiset tietokirjailijat Luokka:Yhdysvaltalaiset fyysikot Luokka:Vuonna 1932 syntyneet Luokka:Elävät henkilöt
Leo Riuttu

Leo Aukusti Riuttu (5. kesäkuuta 1913 Tampere – 4. elokuuta 1989 Helsinki) oli suomalainen näyttelijä. Riuttu esiintyi yli neljän vuosi­kymmenen ajan Tampereen ja Helsingin teattereissa sekä 1946–1966 kaikkiaan noin 50 elo­kuvassa. Lisäksi Riuttu esiintyi monissa radio- ja televisio­tuotannoissa. Hänen eräs tunnettu elo­kuva­roolinsa oli alituiseen hihittelevä sota­mies Vanhala elo­kuvassa Tuntematon sotilas (1955). == Ura == Riutun näyttämö­ura alkoi 1930-luvulla Tampereella, ja 1936 hänet kiinnitettiin ammatti­näyttelijäksi Tampereen Teatteriin. Hän siirtyi 1941 Tampereen Työväen Teatteriin, jossa hän työskenteli vuoteen 1949 saakka. Riuttu siirtyi 1949 Suomen Kansallisteatteriin, jossa hän teki monia näyttämö­osia eläkkeelle jäämiseensä vuoteen 1980 saakka. Riutun muistettavimpiin teatteri­rooleihin kuului näytelmän Rikos ja rangaistus Marmeladov ja Särkelä itte Heroja. Riutun ensimmäinen elo­kuva­rooli oli kirjailijan ystävä E. A. Forsell elo­kuvassa Minä elän (1946), ja tämän jälkeen Riuttu tulkitsi Eino Leinoa toisessa taiteilijaelämä­kerta­elo­kuvassa Ruusu ja kulkuri (1948). Riutun varsinainen läpi­murto­rooli valko­kankaalla oli Väiski komediassa Professori Masa (1950). 1950-luvulta lähtien Riuttu näytteli parin vuosi­kymmenen ajan lukuisissa kepeissä komedia­rooleissa Matti Kassilan, Edvin Laineen ja Aarne Tarkaksen elo­kuvissa, kirjailija K. V. Laihosena Kassilan elo­kuvassa Komisario Palmun erehdys (1960). Riutun viimeinen elo­kuva­esiintyminen oli Affun osa Tarkaksen komediassa Johan nyt on markkinat (1966), mutta tämän jälkeen hän oli mukana vielä useissa televisio­tuotannoissa, viimeiseksi Rudolf Holstin roolissa televisio­sarjassa Sodan ja rauhan miehet (1978). Riuttu julkaisi vuonna 1973 kasku­kokoelman ”Teatteri­väen makeimmat naurut”. Riuttu palkittiin Pro Finlandialla 1964. == Yksityiselämä == Riuttu oli vuodesta 1939 lähtien naimisissa modisti Irja Birkmanin kanssa. Riuttu on haudattu vaimonsa viereen Hietaniemen hautausmaan uurnalehtoon Helsinkiin. == Valikoitu filmografia == * Professori Masa (1950) * Tuntematon sotilas (1955) * Komisario Palmun erehdys (1960) == Lähteet == Luokka:Suomalaiset näyttelijät Luokka:Pro Finlandia -palkitut Luokka:Vuonna 1913 syntyneet Luokka:Vuonna 1989 kuolleet
Roy Bean

"Tuomari" Phantly Roy Bean (1825 – 16. maaliskuuta 1903) oli eksentrinen yhdysvaltalainen saluunanpitäjä-tuomari, kuuluisa villin lännen hahmo, joka kutsui itseään nimellä "The Law West of the Pecos" (Laki Pecosista länteen). Roy Bean piti oikeusistuntoja saluunassaan, joka sijaitsi Rio Grande -joen varrella Chihuahuan aavikolla. ==Perhe== Roy Beanin vanhemmat olivat Phantly Roy Bean (vanhempi) ja Anna Gore. Roy Bean syntyi Mason Countyssa, Kentuckyssa. Roy lähti 15-vuotiaana veljiensä Samin ja Joshuan matkaan. Lopulta hän päätyi New Mexicon puolelle. Roy Bean meni naimisiin meksikolaisen Maria Anastacia Virginia Chavezin (1845–1922) kanssa 26. lokakuuta vuonna 1866. Heillä oli viisi lasta; Roy Jr. Bean (synt. 1869/1870), Laura Bean (synt. 1871), Zulema Bean (synt. 1873), Sam Bean (synt. 1875) ja John Bean (mahdollisesti adoptiolapsi). ==Elämä== 1870-luvun Roy elätti perheensä myymällä vedellä laimennettua maitoa ja välittämällä varastettua polttopuuta. Vuonna 1882 Roy pakeni avioliitostaan ja laittomuuksista San Antonioon. Roy oli kuullut Lillie Langtrystä ja rakensi saluunan, jonka nimesi tämän mukaan "Jersey Lilly"ksi. Roy piti perustamaansa saluunaa myös kotinaan. Saluunan seinällä oli kuva Lilliestä. Oven ulkopuolella oli kyltit, joissa luki "ICE COLD BEER" (jääkylmää olutta) ja "LAW WEST OF THE PECOS." (Laki Pecosista länteen.). Saluunassaan Roy Bean jakoi olutta, oikeutta ja tarinoita. Beanin oikeuskäytäntö oli eriskummallinen; siihen olennaisesti kuului muun muassa lakikirja, revolveri ja elävä karhu. Legendoissa Roy Beanin tyypillisesti väitetään antavan ahkerasti hirttotuomioita, vaikka Jack Skilesin Judge Roy Bean Country -kirjan mukaan ei ole ainuttakaan historiallisesti pätevää todistetta siitä, että Roy Bean olisi oikeasti hirttänyt jonkun. Roy Bean kuoli vuonna 1903 rauhallisesti vuoteeseensa, runsaan alkoholin juomisen jälkeen Langtryssä, Texasissa. == Roy Bean populaarikulttuurissa == Roy Beania on näytellyt Walter Brennan Oscar-palkinnon arvoisesti vuoden 1940 elokuvassa Lännen mies. John Huston ohjasi vuonna 1972 elokuvan Roy Bean – piru mieheksi, jossa omapäistä lainvalvojaa esitti Paul Newman. Roy Bean on esiintynyt myös Tex Willer -sarjakuvissa, esimerkiksi numeroissa 1 ja 2 vuodelta 2014. Roy Bean esiintyy Lucky Luke -sarjakuvalbumissa Tuomari. Roy Bean esiintyy Don Rosan piirtämässä Ankka-tarinassa White Agony Creekin vanki, jossa hänet oli lähetetty yhdessä sheriffien Bartholomew "Bat" Mastersonin ja Wyatt Earpin kanssa pelastamaan Kultu Kimallusta, jonka Roope Ankka oli vienyt louhokselleen. ==Aiheesta muualla== *The Life and Times of Judge Roy Bean at the IMDB *The Westerner at the IMDB ==Lähteet== Luokka:Villin lännen henkilöt Luokka:Yhdysvaltalaiset tuomarit Luokka:Vuonna 1825 syntyneet Luokka:Vuonna 1903 kuolleet
Jaguaari (täsmennyssivu)

Jaguaari voi tarkoittaa ainakin seuraavia asioita: * jaguaari, suuri Etelä- Amerikassa elävä kissaeläin * Jyväskylän seudun Jaguaarit, amerikkalaisen jalkapallon seura ==Katso myös== *Jaguar, täsmennyssivu
Paul Schrader

Paul Joseph Schrader (s. 22. heinäkuuta 1946 Grand Rapids, Michigan, Yhdysvallat) on yhdysvaltalainen elokuvaohjaaja, -käsikirjoittaja ja -kriitikko. Hänen tunnetuimpia elokuviaan käsikirjoittajana on Martin Scorsesen Taksikuski (1976) ja ohjaaja-käsikirjoittajana American Gigolo (1980) ja Mishima – elämän neljä lukua (1985). ==Elämä== Schrader sai ankaran kalvinistisen kasvatuksen eikä nähnyt nuoruutensa aikana ainuttakaan elokuvaa. Hän opiskeli teologiaa Calvin Collegessa ja ryhtyi elokuvakriitikoksi 1970-luvun alussa. Schraderin kriittinen essee ”Transcendental Style in Film: Ozu, Bresson, Dreyer” ilmestyi vuonna 1972. Hän myös opetti Columbian yliopistossa. Schraderin ensimmäinen myyty käsikirjoitus oli Yakuza – samuraitten kirous vuonna 1974. Schraderin läpimurto käsikirjoittajana oli 1976 valmistunut Taksikuski, joka oli myös Schraderin ja Martin Scorsesen pitkän yhteistyön alku. Schraderin ensimmäinen oma ohjaustyö oli Osasto 291 – Detroit vuonna 1978. Ohjaajana Schrader sai huomiota vasta American Gigolo -elokuvalla 1980. Vuonna 1982 ilmestyi Kissaihmisten uudelleenfilmatisointi. Mishimaa (1985) pidetään yhtenä hänen parhaista elokuvistaan. == Filmografia == Vuosi Elokuva Ohjaaja Käsikirjoittaja 1975 The Yakuza Sydney Pollack Paul Schrader 1976 Taksikuski Martin Scorsese Paul Schrader 1976 Obsession Brian De Palma Paul Schrader 1977 Kolmannen asteen yhteys Steven Spielberg Paul Schrader 1977 Rolling Thunder John Flynn Paul Schrader 1978 Osasto 291 – Detroit Paul Schrader Paul Schrader 1979 Hardcore Paul Schrader Paul Schrader 1979 Old Boyfriends Joan Tewkesbury Paul Schrader 1980 Kuin raivo härkä Martin Scorsese Paul Schrader 1980 American Gigolo Paul Schrader Paul Schrader 1982 Kissaihmiset Paul Schrader Paul Schrader 1985 Mishima – elämän neljä lukua Paul Schrader Paul Schrader 1986 Moskiittorannikko Peter Weir Paul Schrader 1987 Light of Day Paul Schrader Paul Schrader 1988 Kristuksen viimeinen kiusaus Martin Scorsese Paul Schrader 1988 Patty Hearst Paul Schrader Paul Schrader 1990 The Comfort of Strangers Paul Schrader Paul Schrader 1992 Light Sleeper Paul Schrader Paul Schrader 1994 Witch Hunt Paul Schrader Paul Schrader 1995 City Hall Harold Becker Paul Schrader 1996 Touch Paul Schrader Paul Schrader 1997 Verijäljet Paul Schrader Paul Schrader 1999 Forever Mine Paul Schrader Paul Schrader 1999 Bringing Out the Dead Martin Scorsese Paul Schrader 2002 Auto Focus Paul Schrader Paul Schrader 2005 Dominion: Prequel to the Exorcist Paul Schrader Paul Schrader 2007 The Walker Paul Schrader Paul Schrader 2014 Dying of the Light Paul Schrader Paul Schrader 2016 Dog Eat Dog Paul Schrader Paul Schrader 2017 First Reformed Paul Schrader Paul Schrader 2021 The Card Counter Paul Schrader Paul Schrader == Lähteet == == Kirjallisuutta == * Schrader on Schrader. Directors on Directors -sarja Faber, 2004 ISBN 9780571221769. == Aiheesta muualla == * * Luokka:Yhdysvaltalaiset elokuvaohjaajat Luokka:Yhdysvaltalaiset elokuvakäsikirjoittajat Luokka:Yhdysvaltalaiset elokuvakriitikot Luokka:Vuonna 1946 syntyneet Luokka:Elävät henkilöt
Simple Machines Forum

Simple Machines Forum (SMF) on PHP-ohjelmointikielellä toimiva yhdysvaltalainen keskusteluohjelmisto. SMF tehtiin korvaamaan YaBB SE -foorumi, joka alun perin tehtiin korvaamaan raskasta Perliin perustuvaa YaBB- ohjelmaa. == Aiheesta muualla == * Simplemachines.org Luokka:Keskustelupalstojen ylläpito
Moottoritorpedovene Syöksy

Moottoritorpedovene Syöksy (MTV 4) oli Suomen merivoimien Nuoli-luokan moottoritorpedovene. == Valmistus == Vene tilattiin John I. Thornycroft and Companyltä. Se otettiin Suomen merivoimien palvelukseen 1928. Sen torpedot oli sijoitettu aluksen perään, joten sen täytyi liikkua torpedoja nopeammin ampuessaan ne. Tämä ei ollut helppo tapa ahtailla vesillä. == Palvelus == Syöksy ja Vinha hyökkäsivät 6. heinäkuuta 1941 kahden Hangosta pois pyrkivän purjeveneen kimppuun. Alukset yrittivät ensin upotusta torpedoin ilman tulosta, minkä jälkeen Syöksy syöksyi purjealuksen keulan editse pudottaen syvyyspommin. Purjealus vaurioitui pahoin, minkä jälkeen moottoritorpedoveneet poistuivat paikalta ennen taistelukosketusta saattajina toimineisiin vartioveneisiin.Laivat puuta, miehet rautaa s. 51–52 Vinha, Syöksy ja kolmas moottoritorpedovene sekä kaksi vartiomoottorivenettä olivat 19. heinäkuuta väijymässä neljää venäläistä kuljetusalusta ja niiden varmistuksena olleita kahta muuta alusta Kolgalahden suulla. Saattuetta ei kohdattu, mutta seuraavana aamuna havaittiin Neuvostoliiton laivaston hävittäjä, joka avasi tulen veneitä kohti. Yksi kranaatti osui aivan Vinhan perän taakse irrottaen potkurin sekä peräsimen. Alus sai myös vuodon.Laivat puuta, miehet rautaa s. 57–58 Hävittäjän keskittäessä tulensa vaurioituneeseen alukseen Syöksy suoritti torpedohyökkäyksen hävittäjää vastaan. Torpedo ei osunut, mutta hävittäjän keskittyessä torpedon väistämiseen saatiin Vinha vietyä turvaan Söderskärin majakalle. Vinha ja Syöksy olivat 2. syyskuuta partiomatkalla Koiviston eteläpuolella yllättäessään neuvostoliittolaisen kahden kuljetusaluksen saattueen. Hyökkäyksen lopulla Syöksy upotti torpedoimalla s/s Meeron.Laivat puuta, miehet rautaa s. 74–76 Syöksy upotti miinanraivaaja T-41:n (Kirov) Suursaaren luona 22 syyskuuta 1941. Syöksy toimi laivueen johtoveneenä hyökkäyksessä, jossa upotettiin panssaritykkivene Krasnoje Znamja Lavansaaren satamassa syksyllä 1942. Johtoveneessä hyökkäykseen osallistui laivueen päällikkö kapteeniluutnantti Jouko Pirhonen ja Syöksyn päällikkö sotilasmestari Toimi Ovaskainen. Syöksyn toinen potkuriakseli katkesi ja peräsin repesi irti lokakuussa 1942. Alus todettiin telakoitaessa jo liian huonokuntoiseksi enää torpedotehtäviin ja korjauksen jälkeen se siirrettiin Laatokalle muiden saman luokan alusten tavoin elokuussa 1943 ja aseistettiin yhdellä 20 mm:n tykillä ja kolmella miinalla. Syöksy ja Nuoli tuotiin rauhan tulon jälkeen takaisin Suomeen ja telakoitiin Suomenlinnaan. Syöksy menestyneimpänä lajissaan oli varattu Sotamuseolle, mutta lopulta kävi niin, että molemmat veneet romutettiin yhdessä Iskun ja Sisun kanssa. ==Lähteet== * * * * ===Viitteet=== Luokka:Nuoli-luokan moottoritorpedoveneet Luokka:Thornycroftin valmistamat alukset
1497 Tampere

1497 Tampere on päävyöhykkeen asteroidi eli pikkuplaneetta, joka kiertää Aurinkoa Marsin ja Jupiterin välisellä asteroidivyöhykeellä. Kohteen löysi 22. syyskuuta 1938 suomalainen astronomi Yrjö Väisälä Turussa. Pikkuplaneetan läpimitta on 19 km, ja se nimettiin Tampereen kaupungin mukaan. Ennen nimeämistään kohde tunnettiin tunnuksella 1938 SB1. ==Lähteet== *JPL Small- Body Database Browser: 1497 Tampere (1938 SB1) * *Tärkeimpiä tietoja "suomalaisista" pikkuplaneetoista (31.5.2006 ursa@ursa.fi) *Discovery Circumstances: Numbered Minor Planets (1)-(5000): Minor Planet Center *Numbered minor planets Luokka:Päävyöhykkeen asteroidit
Gardon

Gardon eli Gard on 128 kilometriä pitkä joki eteläisessä Ranskassa. Se saa alkunsa Cévennes-vuoristosta ja päättyy Beaucairen kaupungin kohdalla Rhôneen, jonka oikeanpuoleinen sivujoki Gardon on. Useita Gardonin sivujokia kutsutaan myös samalla nimellä. Gardonin ylittää kaksi historiallista siltaa: roomalainen akvedukti Pont du Gard ja 1500-luvulla rakennettu Pont Saint- Nicolas. Pont Saint-Nicolas -siltaan päättyvä Gardonin rotko on suosittu virkistysalue, jossa harrastetaan kajakointia, melontaa, kiipeilyä ja patikointia. Vuoden 2002 syyskuussa ja vuoden 2003 joulukuussa Gardon tulvi ennätyskorkealle. Tulvat vahingoittivat useita joen siltoja, muun muassa Pont Saint-Nicolas'ta, joka on kuitenkin sen jälkeen täysin korjattu. Tuhoisia tulvia on esiintynyt muulloinkin. Keväällä 2024 useita ihmisiä kuoli Gardinin tulvissa. == Lähteet == Luokka:Ranskan joet Luokka:Rhônen vesistö
Moottoritorpedovene Nuoli

Moottoritorpedovene Nuoli (MTV 5) oli Suomen merivoimien Nuoli-luokan moottoritorpedovene, joka ostettiin 1928 Britanniasta. == Valmistus == Alus tilattiin John I. Thornycroft and Companyltä Britanniasta. Se otettiin merivoimien palvelukseen 1928 nimellä MTV-5. Aluksen torpedot oli sijoitettu aluksen perään, joten sen täytyi liikkua torpedoja nopeammin ampuessaan ne. Tämä ei ollut helppo tapa ahtailla vesillä. == Palvelus == Talvisodassa vene oli sisaraluksineen Koivistolla, jossa niitä yritettiin käyttää Neuvostoliiton laivastoa vastaan. Meren jäätyminen kuitenkin esti suunnitellun toiminnan, joten alukset laskivat 12.-13. joulukuuta 1939 Koiviston eteläpuolelle 12 miinaa. Pian miinoituksen jälkeen vene siirrettiin sisaraluksineen telakoitavaksi Helsinkiin.Auvinen, Visa s. 59 Alus upotti ainakin yhden venäläisen raivaajan Suursaaren edustalla syyskuussa 1941, jolloin Nuolen päällikkönä oli luutnantti, myöhemmin Mannerheim-ristin ritariksi nimitetty Kaarlo Kajatsalo. Vene siirrettiin Laatokalle muiden saman luokan alusten tavoin elokuussa 1943 ja aseistettiin yhdellä 20 mm:n tykillä ja kolmella miinalla. Välirauhan jälkeen alus palautettiin Suomenlinnaan, jossa se makasi telakoituna muutamia vuosia, kunnes romutettiin muiden mukana.Laivat puuta, miehet rautaa, s.228 ==Lähteet== * * * * === Viitteet === Luokka:Nuoli-luokan moottoritorpedoveneet Luokka:Thornycroftin valmistamat alukset
Moottoritorpedovene Vinha

Moottoritorpedovene Vinha (MTV 6) oli Suomen merivoimien Nuoli-luokan moottoritorpedovene. == Valmistus == Brittiläinen valmistuslisenssin myöntänyt päätelakka toimitti alukseen pääkoneet, apukone eli ns. risteilykone oli kotimainen Olympia-moottori. Venetyypissä oli kaksi potkuria. Apukone pyöritti kytkimen välityksellä pääkoneita joihin potkurit oli kytketty, ja tarvittaessa täyttä tehoa avattiin vain pääkoneiden polttoainehanat ja kytkettiin sytytys, jolloin pääkoneet käynnistyivät. Avoimesta kaasuttimesta löi ulos pitkä tulenliekki käynnistettäessä, ja tämä sytytti parikin kertaa jopa vaarallisiksi asti kehittyneitä tulipaloja, kun liekin tielle osui jotain palavaa. Palot saatiin kuitenkin joka kerta sammumaan, mutta ne merkitsivät poikkeuksetta sitä että alus lähetettiin takaisin kotisatamaan sillä erää. Vinha otettiin merivoimien palvelukseen 1929. Veneen torpedot oli sijoitettu aluksen perään, joten sen täytyi liikkua torpedoja nopeammin ampuessaan ne. Tämä ei ollut helppo tapa ahtailla vesillä. == Palvelus == Torpedoveneet Syöksy ja Vinha hyökkäsivät 6. heinäkuuta 1941 kahden Hangosta pois pyrkivän purjeveneen kimppuun. Alukset yrittivät ensin upotusta torpedoin ilman tulosta, minkä jälkeen johtoalus syöksyi purjealuksen keulan editse pudottaen syvyyspommin. Purjealus vaurioitui pahoin, minkä jälkeen torpedoveneet poistuivat paikalta ennen taistelukosketusta saattajina toimineisiin vartioveneisiin.Laivat puuta, miehet rautaa s. 51-52 Vinha, Syöksy ja kolmas torpedovene sekä kaksi vartiomoottorivenettä olivat 19. heinäkuuta väijymässä neljää venäläistä kuljetusalusta ja niiden varmistuksena olleita kahta muuta alusta Kolgalahden suulla. Saattuetta ei kohdattu, mutta seuraavana aamuna havaittiin venäläinen hävittäjä, joka avasi tulen veneitä kohti. Yksi kranaatti osui aivan Vinhan perän taakse irrottaen potkurin sekä peräsimen. Alus sai myös vuodon.Laivat puuta, miehet rautaa s. 57-58 Hävittäjän keskittäessä tulensa vaurioituneeseen alukseen Syöksy suoritti torpedohyökkäyksen hävittäjää vastaan. Torpedo ei osunut, mutta hävittäjän keskittyessä torpedon väistämiseen saatiin Vinha vietyä turvaan Söderskärin majakalle. Vinha ja Syöksy olivat 2. syyskuuta partiomatkalla Koiviston eteläpuolella yllättäessään venäläisen kahden kuljetusaluksen saattueen upottaen aluksista toisen.Laivat puuta, miehet rautaa s. 74-76 Saman vuoden marraskuussa se osallistui Lavansaaren satamassa venäläisen panssaritykkivene Krasnoje Znamjan upottamiseen ampuen yhden torpedon. Tämä jäikin Vinhan viimeiseksi torpedoinniksi. Päällikkönä tässä operaatiossa oli luutnantti Aarne Vuorensaari. Vinha siirrettiin Laatokalle muiden saman luokan alusten tavoin elokuussa 1943 ja aseistettiin yhdellä 20 mm:n tykillä ja kolmella miinalla. Vinha palautettiin syksyllä 1944 Suomenlinnaan, missä se makasi muutaman vuoden odottamassa romutusta. ==Lähteet== * * * * ===Viitteet=== Vinha
Gard

Gard on eteläisessä Ranskassa sijaitseva departementti, joka kuuluu Languedoc- Roussillonin alueeseen. Se on saanut nimensä Gardon-joesta. Gardin pääkaupunki on Nîmes. Departementti jakautuu kolmeen arrondissementtiin ja 353 kuntaan. Departementissa on 638 172 asukasta (vuonna 2006). Roomalaiset asuttivat Gardin seudun jo antiikin aikana. Alueelta löytyykin merkittäviä roomalaisia raunioita, mm. Pont du Gardin akvedukti. Departementista on kolme kylää päässyt Ranskan kauneimpien kylien järjestön Les Plus Beaux Villages de France jäseniksi: Aiguèze, Montclus ja La Roque-sur-Cèze.List of The Most Beautiful Villages of France , The Most Beautiful Villages of France. Viitattu 6.7.2017. == Katso myös == * Luettelo Gardin kunnista == Lähteet == == Aiheesta muualla == *Viralliset sivut *
Moogetmoogs

Moogetmoogs oli vuosina 1985–1993 toiminut suomalainen rock-yhtye, jonka solistina, sanoittajana ja keulahahmona oli Mauri "Moog" Konttinen. Yhtye esitti Konttisen käännöksiä 1960-luvun hiteistä. == Diskografia == === Singlet ja EP:t === * Annas kun hörppään / Myrkky Marja (1989) * Kolmen minuutin muna / Klu klu (mua rakastatko?) (1992) * Kekkonen (EP, 1993) === Albumit === * Kadonnut levy (1992) == Kokoonpano == * Moog Konttinen - keuhkot, äänihuulet, kieli ja kazoo * Juha "Mösä" Miettinen - kitara & laulu * Markku Mäkinen - kitara * Jorma Pelamo - bassokitara & laulu * Matti A. Takala - rummut * Jukka "Juke" Aronen - rummut == Aiheesta muualla == *Moog Konttisen kotisivu Luokka:Moog Konttisen yhtyeet
Moottoritorpedovene Raju

Moottoritorpedovene Raju (MTV 7) oli Suomen merivoimien Nuoli-luokan moottoritorpedovene. == Valmistus == Thornycroft-tyyppisen aluksen runko tilattiin Porvoon veneveistämöltä ja valmistuslisenssin myöntänyt Thornycroft toimitti pääkoneet, risteilykone oli Vaasan Moottoritehdas Oy:n valmistama Olympia-moottori. Torpedot oli sijoitettu perään, joten sen täytyi liikkua torpedoja nopeammin laukaistessaan ne. Tämä ei ollut helppo tapa ahtailla vesillä.Auvinen, Visa s. 59 Alus otettiin 1929 palvelukseen. == Palvelus == Syyskuussa 1942 vene lähetettiin Tammiosta Kotkaan korjauttamaan toiseen pääkoneeseensa tullutta vikaa, joka oli saatu väliaikaisesti kuntoon emälaivan verstaassa. Tällä matkalla pääkonetta käynnistettäessä syttyi avoimesta kaasuttajasta tulipalo, joka uhkasi tuhota koko aluksen. Torpedot ja syvyyspommit jouduttiin pudottamaan varmistettuina mereen, etteivät ne räjähtäisi, ja yksi mieskin jo määrättiin hyppäämään käskyn käyden mereen mukanaan pelastusrengas, etteivät kaikki kuolisi polttoainesäiliöiden räjähtäessä. Miehistö sai tulen lopulta sammumaan riisuttuaan kaikki vaattensa ja tilkittyään konehuoneen ilmatiiviiksi tulen tukahduttamiseksi. Lähes alastomina ja kurjassa kunnossa miehet pääsivät takaisin Tammioon heikosti toimivan apukoneen voimin. Yhteysalus Pukkio hinasi kovaonnisen veneen Kotkaan telakalle, jossa sen aseet poistettiin. Aluksen ura moottoritorpedoveneenä oli päättynyt. Raju ja Vinha siirrettiin keväällä 1943 miinanlaskutehtäviin, koska niiden vanhat pääkoneet eivät enää kehittäneet torpedohyökkäyksiin tarvittavaa nopeutta. Tosin raskaiden saksalaismiinojen lastaaminen veneisiin oli vaarallista, mutta kokeilujen jälkeen aluksiin lastattiin kumpaankin kaksi miinaa. Ensimmäinen tehtävä eli pohjamiinakenttä "Möykky" onnistui hyvin, mutta toiselta palattaessa "Raju" upposi 16. toukokuuta 1943 törmättyään ajelehtivaan puomiesteeseen Koiviston lähistöllä. Vene nostettiin, mutta todettiin korjauskelvottomaksi. Se romutettiin vielä saman vuoden aikana. ==Lähteet== * * * * === Viitteet === Raju
Tobias Furneaux

Tobias Furneaux (21. elokuuta 1735 - 19\. syyskuuta 1781) oli englantilainen meriupseeri ja tutkimusmatkailija. Hän oli ensimmäinen, joka pyrjehti maailman ympäri molempiin suuntiin. Furneaux osallistui Samuel Wallisin maailmanympäripurjehdukseen vuosina 1766–1768. Toisen kerran hän lähti purjehtimaan maailman ympäri maineikkaan James Cookin alaisuudessa vuonna 1772. Hän sai komentoonsa laivan nimeltä Adventure, ja tarkoitus oli, että hän avustaisi Cookia tämän tutkiessa eteläistä Jäämerta ja Tyyntä valtamerta. Vaikeat sääolosuhteet tekivät kuitenkin yhteistyön hankalaksi. Cookin komentama Resolution ja Furneaux'n Adventure kadottivat yhteyden toisiinsa kahdesti, jälkimmäisellä kerralla pysyvästi. Furneaux palasi Englantiin heinäkuussa 1774, melkein vuoden aiemmin kuin Cook. Hän purjehti ensimmäisenä maailman ympäri itäistä reittiä, eli "vastapäivään". (Läntistä reittiä maailman ympäri purjehdittiin jo 250 vuotta aiemmin.) == Lähteet == Luokka:Brittiläiset tutkimusmatkailijat Luokka:Vuonna 1735 syntyneet Luokka:Vuonna 1781 kuolleet
Katriinan sairaala

Katriinan sairaala on Vantaan Seutulassa sijaitseva sairaala. Sairaala on Vantaan ainoa terveyskeskussairaala ja sillä on 155 potilaspaikkaa. Sairaalassa on kahdeksan vuodeosastoa, joista yksi tarjoaa palliatiivista hoitoaOsasto 5 vantaa.fi, viitattu 16.9.2014, päiväsairaala ja geriatrinen poliklinikka. Sairaalan tiloissa toimi aiemmin myös Katriinan terveysasema, mutta sen toiminta on siirretty marraskuun 2011 lopussa tehdyllä päätöksellä Martinlaakson terveysasemalle. Katriinan sairaalan alaisuuteen kuuluu myös Peijaksen sairaalassa sijaitseva 37-paikkainen geriatrinen akuuttiyksikkö. Sairaalan alueella sijaitsee Seutulan kylän Katrinebergin kartano, jonka Helsingin maalaiskunta osti vuonna 1949. Arkkitehti Elsi Laisaari suunnitteli nykyisen sairaalan vanhan osan ja se rakennettiin kartanon koillispuolelle, alle sadan metrin päähän vuosina 1957–1959. Kunnan vanhainkoti nimeltään Katriinakoti aloitti tuolloin toimintansa, ja sen nimi vaihtui Katriinan sairaalaksi vuonna 1969. Sairaalaa laajennettiin vuonna 1979 ja peruskorjattiin vuosina 1991–1994 ja 2005. Sairaalan lähellä sijaitsee muun muassa Katriinan päiväkoti, Seutulan päiväkoti ja Seutulan koulu. Katrinebergin kartanoon ja sen lähialueille on valmisteilla kotieläinpiha, joka on tarkoitus avata kesällä 2017. ==Lähteet== Luokka:Vantaan sairaalat Luokka:Seutula Luokka:HUS
Sekvenssi

Sekvenssi voi tarkoittaa jaksoa tai sarjaa eri yhteyksissä, kuten: * sekvenssi, musiikinteorian käsite * sekvenssi, DNA:han ja muihin makromolekyyleihin liittyvä biologian käsite * sekvenssi, kristillisessä messussa hallelujan laajennus, laulu == Katso myös == * sekvensointi * sekvensseri * sekvenssikaavio * sekvenssikuvaus